Visszalép a polgármester-jelöltségtől Szalma Botond
Gondatlan emberöléssel vádolják az apát.
Visszalép a polgármester-jelöltségtől Szalma Botond, írja az Újpesti Hírmondó. Az ellenzéki pártok közleményt juttattak el a portálnak, melyben azt írták:

  tájékoztatják az ország és Újpest közvéleményét arról, hogy a valamennyi ellenzéki párt által támogatott polgármesterjelölt nyomós, családi okok miatt nem tudja a továbbiakban vállalni az ellenzéki polgármesterjelölti feladatokat.

Szalma Botond a közleményben leszögezte, hogy mint mindenki más számára, neki is a családja és a családja biztonsága az első.

  Teljes mellszélességgel támogatom az újpesti ellenzéki pártok széles körű és példaértékű együttműködését az újpesti kormánypárt és a kormánypárti polgármester leváltása érdekében, mert a közélet békéjére, tisztességen és becsületen alapuló városvezetésre van szükség Újpesten is

– írta.

Az újpesti ellenzék megerősítette, hogy továbbra is egy polgármesterjelölttel, közös listával és minden körzetben egy képviselőjelölttel kívánnak indulni a Fidesszel szemben.

Kiemelt kép: MTI Fotó/Kovács Tamás
Belföld